**Oskar Kokoschka**, nado en Pöchlarn o 1 de marzo de 1886 e finado en Montreux o 22 de febreiro de 1980, foi un pintor e poeta austríaco, coñecido principalmente polos seus retratos e paisaxes expresionistas.

Traxectoria
-----------

### Primeiros anos

Oskar Kokoschka naceu no seo dunha humilde familia dedicada á arte da ourivaría, que residía na pequena localidade austríaca de Pöchlarn, situada na ribeira do río Danubio. Como consecuencia do proceso de industrialización ao que estaba a ser sometida gran parte de Europa central por aquel entón, os seus achegados sufriron unha serie de graves problemas económicos que o levaron a tentar buscar unhas vías de renovación e reivindicación da fabricación artesanal.

Con dezanove anos ingresou na Escola de Artes e Oficios de Viena, lugar en que desenvolveu a súa preparación académica entre os anos 1905 e 1908. Durante o catro anos seguintes traballou conxuntamente co arquitecto e deseñador industrial Josef Hoffmann, quen creara unha serie de obradoiros caracterizados por desenvolver a súa actividade dun modo cooperativo. A partir do ano 1908, fíxose cada vez máis evidente a influencia que exercían sobre el personaxes como Gustav Mahler, Gustav Klimt e Sigmund Freud.

### Inicio da carreira

En 1908 publicou o seu primeiro libro de poemas, *Die traumenden Knaben*, ilustrado por el mesmo, que tomou a forma dunha fantasía adolescente que era demasiado pouco apropiada para un público mozo. Nesta primeira obra aínda era posible advertir unha gramática lineal, plana e decorativa propia do movemento moderno vienés. Nese mesmo ano realizou unha serie de carteis e postais para a Wiener Werkstätte (Talleres de Viena), que foron expostos na Kunstschau vienesa, xunto unha escultura e o libro *Die Träumenden Knaben*. Con todo, as súas obras foron moi mal acollidas por parte do público e da crítica, sentíndose estes sectores agraviados pola fortísima expresividade das súas creacións. A mesma reacción deuse cando estreou a súa obra teatral *Mörder, die Hoffnung der Frauen* ("O asasino, a esperanza das mulleres"), que foi a creación pioneira do expresionismo escénico.

En 1909 coñeceu o arquitecto Adolf Loos, quen lle ofreceu protección a cambio da súa arte, é dicir, estableceuse unha relación de mecenado. Despois de traballar en diferentes proxectos que lle foron encomendados por parte do seu protector (entre eles o seu primeiro retrato), Adolf Loos puxo en contacto a Oskar con Herwarth Walden, que era o fundador da revista expresionista *Der Sturm*. Con posterioridade, Kokoschka tamén se vinculou con Karl Graus e o círculo de Käthe Richter.

### Traslado a Berlín

Kokoschka en 1963
Frustrado polas malas críticas recibidas durante a súa estadía en Viena, o artista autríaco decidiu mudarse á capital alemá no ano 1910, coa axuda de Herwarth Walden. Na nova cidade dedicouse fundamentalmente a retratar as personaxes que estaban vinculadas á intelectualidade alemá e austríaca da época ata o estalido da primeira guerra mundial.

### Romance con Alma Mahler

Entre os anos 1912 e 1915 mantivo unha relación sentimental con Alma Mahler, viúva do compositor Gustav Mahler, que acabou por romper trala fuxida de Alma ao temer o desenlace dun romance que por ocasións chegaba a rozar a tolemia. Unha vez acabada a relación, Kokoschka decidiu elaborar unha pintura que puxese de manifesto a forza do amor e a perduración deste a pesar das múltiples adversidades: *A noiva do vento*. Así mesmo, encargou a fabricación dunha boneca de tamaño real. Aínda que intentaba simular a Alma e recibir o seu afecto, a boneca non satifixo a Kokoschka e destruíuna durante unha festa.

### Despois da primeira guerra mundial

Entre 1919 e 1924 foi profesor da Escola de Artes de Dresden.

Volveu a Viena en 1933 e despois da morte da súa nai, en 1934, exiliouse en Praga por razóns políticas. Alí coñeceu a Olga Palkovska, con quen contraeu matrimonio. En 1938, debido á ocupación nazi de Checoslovaquia, abandonou o seu estudio en Moldavia e fuxiu coa súa esposa a Londres (1938-53). En 1946 converteuse en cidadán británico e viaxou brevemente aos Estados Unidos en 1947.

En 1953, estabeleceuse en Villeneuve (Suíza), onde pasou os últimos 27 anos da súa vida. Ata 1978 non recuperou a nacionalidade austríaca.

### Morte

Kokoschka en 1963
A longa e axitada vida do pintor austríaco, expoñente do expresionismo, concluíu en Montreux, ao non superar un infarto de miocardio. O seu falecemento sobreveu mentres se atopaba ditando as súas memorias. Foi enterrado no cemiterio central de Montreux.

Notas
-----

1. ↑  *Diccionario de Arte II* (en castelán). Barcelona: Biblioteca de Consulta Larousse. Spes Editorial SL (RBA). 2003. p. p.16. ISBN 84-8332-391-5. DL M-50.522-2002.
2. ↑  "Oskar Kokoschka Die träumenden Knaben (The dreaming boys) | NGV". *www.ngv.vic.gov.au*. Consultado o 23 de novembro de 2019.
3. ↑  Kokoschka, Oskar (1948). *Oskar Kokoschka, a retrospective exhibition*. Published for the Institute of Contemporary Art, Boston ... [et al.] by the Chanticleer Press. OCLC 1022847914.
4. ↑  Lachnit, Edwin (2003). "Kokoschka, Oskar". *Grove Art Online*.
5. ↑  Alma. History (alma-mahler.com). Consultado o 20 de xaneiro de 2018
6. ↑  "Wer war Oskar Kokoschka?". *mdr.de* (en alemán). Leipzig: Mitteldeutscher Rundfunk. 2007. Consultado o 23 de novembro de 2019.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Oskar Kokoschka Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***Austria*** |

### Bibliografía

* Alfred Weidinger, Alice Strobl: *Oskar Kokoschka. Die Zeichnungen und Aquarelle 1897-1916*. Werkkatalog, 1. Band. Hg. Albertina. Verlag Galerie Welz, Salzburg 2008, ISBN 978-3-85349-290-1
* Hilde Berger: *Ob es Hass ist solche Liebe? Oskar Kokoschka und Alma Mahler*, Böhlau Verlag, Wien 1999,203 S. ISBN 3-205-99103-6 2008 ISBN 978-3-205-78078-6
* Oliver Hilmes: *Witwe im Wahn  –  Das Leben der Alma Mahler-Werfel*, Siedler Vlg. München 2004, 482 S. 40 s/w-Abb. ISBN 978-3-88680-797-0.
* Wolfgang Maier-Preusker: *Buch- und Mappenwerke mit Grafik des Deutschen Expressionismus*, Ausst.Kat. für Hansestadt Wismar, Wien 2006, ISBN 3-900208-37-9
* Heinz Spielmann: *Oskar Kokoschka  –  Leben und Werk*, Dumont Vlg. 535 S. 151 farb. u. 481 s/w-Abb. Köln 2003, ISBN 978-3-8321-7320-3. Grundlegende und umfassende Standardmonographie.
* Alfred Weidinger: Kokoschkas King Lear. Hg. Albertina, Wien 1995, ISBN 3-900656-29-0
* Alfred Weidinger: *Kokoschka und Alma Mahler  –  Dokumente einer leidenschaftlichen Begegnung*, Reihe 'Pegasus Bibliothek', Prestel Vlg. München/New York 1996, 123 S. ISBN 3-7913-1711-3.
* *Widerstand statt Anpassung: Deutsche Kunst im Widerstand gegen den Faschismus 1933–1945*, Elefanten Press Verlag GmbH, Berlín 1980
* Norbert Werner (Hg.): *Kokoschka  –  Leben und Werk in Daten und Bildern*, it 909, 249 S. Insel Vlg. Frankfurt/M. 1991, ISBN 3-458-32609-X, Informative Kompaktdarstellung mit hälftigem Bildanteil.
* Hans M. Wingler, Friedrich Welz: *Oskar Kokoschka - Das druckgraphische Werk*, Verlag Galerie Welz, Salzburg 1975 ISBN 3-85349-037-9
* Johann Winkler, Katharina Erling: *Oskar Kokoschka  –  Die Gemälde 1906-1929*, Verlag Galerie Welz, Salzburg 1995
* Alfred Weidinger: Oskar Kokoschka. Träumender Knabe Belvedere, Wien 2008, ISBN 978-3-901508-37-0

### Ligazóns externas

* Fondation Oskar Kokoschka Arquivado 25 de febreiro de 2021 en Wayback Machine.
* Rojas, Alberto. "Hitler, Kokoschka y el examen que marcó el destino del mundo". *El Mundo*. 29 de outubro de 2008 *(en castelán)*
* Cadros de Kokoschka en Pintura.aut.org

|  |  |
| --- | --- |
| Control de autoridades | 
* Wd: Q154260
* WorldCat
* VIAF: 31998450
* AAG: 824
* AGORHA: 111644
* BAV: ADV10292599
* Belvedere: 1094
* BIBSYS: 90058307
* BLBNB: 000157347
* BMT: 34060
* BNE: XX1137364
* BNF: 11909937v
* BRE: 2079537
* CiNii: DA02017569
* DeutscheBio: 118564722
* Discogs: 2372150
* EBID: ID
* Europeana: ID
* FAST: 51840
* Filmportal: ID
* FNA: ID
* GEC: 0035840
* GND: 118564722
* Gutenberg: 43670
* HDS: 011640
* ICCU: CFIV024440
* IMDb: nm1786123
* IMSLP: ID
* ISNI: 0000 0001 2126 6113
* KulturNav: ID
* LCCN: n80032699
* LibraryThing: kokoschkaoskar
* Munzinger: 00000000230
* NKC: jn19990004509
* NLA: 36559517
* NLG: 198979
* NNDB: 000084671
* NPG: mp02590
* NTA: 069366489
* OBP: ID
* ODNB: 31325
* OL: OL28175A
* openMLOL: 171601
* Pinakothek: oskar-kokoschka
* PTBNP: 26181
* RKD: 45471
* SELIBR: 249785
* SIKART: 4025660
* SNAC: w6cc12m9
* SUDOC: 026951991
* Tate: 1430
* TePapa: 28110
* Theatricalia: 19mj
* Treccani: oscar-kokoschka
* ULAN: 500024536
* UNZ: KokoschkaOskar

 |